b"\n_START_ARTICLE_\nAlice Nkom\n_START_SECTION_\nActivisme LGBT\n_START_PARAGRAPH_\nEn 2003, Nkom va crear l' \xc2\xabAssociation pour la d\xc3\xa9fense des droits des homosexuel(le)s\xc2\xbb (ADEFHO), de la qual n'\xc3\xa9s directora. L'origen de l'associaci\xc3\xb3 est\xc3\xa0 en una visita que van realitzar al seu despatx uns joves camerunesos procedents d'Europa que volien instal\xc2\xb7lar-se i invertir al Camerun. A causa de l'article 347 bis del codi penal, els joves s'arriscaven humiliacions, xantatges o la pres\xc3\xb3 en el pitjor dels casos. Des de l'ADEFHO, Nkom defensa als homosexuals acusats del delicte d'homosexualitat i ajuda a aquells que han estat empresonats a sobreviure les condicions carcer\xc3\xa0ries. A m\xc3\xa9s de la ADEFHO, Nkom treballa en altres associacions d'ajuda als homosexuals, com el \xc2\xabCollectif des familles d'enfants homosexuel(le)s\xc2\xbb (COFENHO) i, encara que no espec\xc3\xadficament dirigit a la comunitat LGBT, \xc2\xabsid'ado\xc2\xbb, una associaci\xc3\xb3 per a la lluita contra el sida entre els adolescents._NEWLINE_Nkom ha sofert dificultats en la seva lluita pels drets LGBT. Al gener de 2011 va sofrir una campanya d'assetjament, que inclo\xc3\xafa insults i amenaces. Despr\xc3\xa9s de la concessi\xc3\xb3 d'una subvenci\xc3\xb3 a ADEFHO per part de la Uni\xc3\xb3 Europea, el govern camerun\xc3\xa8s va declarar que Nkom actuava \xc2\xabcontra la legalitat, la sobirania i la independ\xc3\xa8ncia del Camerun\xc2\xbb. El Ministre d'Exteriors va exigir directament que la UE retir\xc3\xa9s la subvenci\xc3\xb3 i va intentar llevar-li el dret a exercir l'advocacia. M\xc3\xa9s tard, un advocat camerun\xc3\xa8s, Kengoum Celestin, va declarar p\xc3\xbablicament al canal de televisi\xc3\xb3 STV2 que \xc2\xabTinc uns amics que em van dir que l'esperaven en una rac\xc3\xb3 fosc per festejar-la\xc2\xbb. Els fets no s\xc3\xb3n a\xc3\xafllats i s'estenen a altres membres d'ADEFHO."